Statul s-a chinuit 11 zile să lanseze site-ul IMM Invest, dar nu poate închide Ortodoxinfo.ro pentru fake news.
Site-ul care susținea că bătrânii din România vor fi exterminați și-a mutat conținutul la o altă adresă. Ortodoxinfo.ro fusese închis sâmbătă, la solicitarea ministrului de Interne. Autoritățile au închis mai multe site-uri în ultima perioadă, pentru că publicau articole false.
România e pe ultimul loc în UE la capitolul digitalizare și s-a văzut de ce în ultima perioadă – platforma IMM Invest, prin care companiile pot lua credite garantate de stat a fost lansată cu aproape două săptămâni întârziere, în timp ce un site închis pentru fake news, Ortodoxinfo.ro, a reapărut după doar câteva zile.Tot conținutul site-ului –
inclusiv un articol care susține că bătrânii din România vor fi exterminați în
lagăre – e din nou disponibil, dar la o altă adresă: Ortodox.info.roPagina
inițială a fost blocată de ANCOM, după ce ministrul de Interne, Marcel Vela, a
cerut acest lucru, pe motiv că “prezintă informații vădit false și care au
potențialul de a crea comportament social nejustificat și panică în rândul
cetățenilor".Alte site-uri închise de autorități, tot în ultima vreme, pe
motiv de fake news sunt romania-veche.ro,
justițiarul.ro și știridemoment.ro.